༄༅། །སཾ་པུ་ཊའི་རྒྱུད་ཀྱི་བསྡུས་དོན་བཞུགས།
༄༅༅། །དཔལ་རྡོ་རྗེ་མཁའ་འགྲོ་ལ་ཕྱག་འཚལ་ལོ། །ཡང་དག་པར་སྦྱོར་བའི་རྒྱུད་
ཆེན་པོ་འདི་ལ་བསྡུས་པའི་དོན་ལྔ་སྟེ། གླེང་གཞིའི་ཚུལ་གྱིས་ལུས་རྣམ་པར་བཞག་པ་
དང་། མཚན་གྱི་སྒོ་ནས་ཅུང་ཟད་ཙམ་བཤད་པ་དང་། བརྟག་པ་དང་པོས་རྒྱས་པར་བཤད་
པ་དང་། བརྟག་པ་དགུ་པས་རབ་ཏུ་རྒྱས་པར་བཤད་པ་དང་། རྒྱུད་ཕྱི་མས་ཚིག་དང་དོན་
ཕྱེ་སྟེ་བཤད་པའོ། །ཡང་ན་རྒྱུད་འདི་ལ་དོན་གཉིས་ཀྱིས་བསྟན་ཏེ། རྩ་བའི་རྒྱུད་དང་།
དེ་གསལ་བར་བྱེད་པ་རྒྱུད་ཕྱི་མའོ། །དང་པོ་ལ་གཉིས་ཏེ། གླེང་གཞི་ཕུན་སུམ་ཚོགས་
པས་ལུས་རྣམ་པར་བཞག་པ་དང་། གང་བཤད་པའི་རྒྱུད་ཀྱི་ལུས་ཀྱི་ཚུལ་གྱིས་ཡན་ལག་
རྒྱས་པར་དབྱེ་བ་དང་། དེ་ལ་འཁོར་རྣམས་ཀྱིས་རྗེས་སུ་ཡི་རང་བའོ། །གཉིས་པ་ལ་གསུམ་
སྟེ། རྒྱུད་ཀྱི་མཚན་ཉིད་ཀྱི་དོན་བསྟན་པ་དང་། བཤད་པར་དམ་བཅའ་བ་དང་། དོན་
དངོས་སོ། །དང་པོ་ལ་ལྔ་སྟེ། རྒྱུད་ཞུ་བ་ལ་བསྐུལ་བའི་ཕྱིར་སྟོན་པས་གླེང་བསླང་བ་
དང་། རྒྱུད་ཀྱི་དོན་མདོར་བསྡུས་ཏེ་ཞུས་པ་དང་། དེ་ལ་གཏང་རག་བྱིན་པ་དང་། རྒྱུད་
ཀྱི་མཚན་གྱི་དོན་རྒྱས་པར་ཞུས་པ་དང་། དེའི་ལན་བསྟན་པའོ། །དེ་ལ་གཉིས་ཏེ། མཚན་
དོན་རྒྱུད་བཤད་པ་དང་། སྟོན་པ་དང་། དེའི་ཆོས་ལྟར་བཤད་པའོ། །དོན་དངོས་ལ་
གཉིས་ཏེ། བརྟག་པ་དང་པོས་མདོར་བསྟན་པ་དང་། བརྟག་པ་གཉིས་པ་ནས་བརྩམས་
ཏེ་རྒྱས་པར་བཤད་པའོ། །སྔ་མ་ལ་གཉིས་ཏེ། ཐབས་ཀྱི་རྒྱུད་གཙོ་བོ་ཉིད་དུ་བསྟན་པ་
དང་། ཐབས་དང་འབྲས་བུ་གཉི་ག་གླེང་གཞི་ལ་སྦྱར་ཏེ་བཤད་པའོ། །དང་པོ་ལ་གཉིས།
ལམ་གྱི་གཙོ་བོ་ཐོག་མར་བྱང་ཆུབ་ཀྱི་སེམས་བསྐྱེད་པ་དང་། དེའི་འོག་ཏུ་སེམས་བསྐྱེད་
- 631 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཉ༽
པའི་ལམ་ལ་འཇུག་པ་བསྟན་པའོ། །སྔ་མ་ལ་གཉིས་ཏེ། དོན་དངོས་དང་། རབ་ཏུ་བྱེད་
པའི་མིང་ངོ་། །དོན་དངོས་ལ་གཉིས་ཏེ། སྤྱིའི་དོན་དེ་བཞིན་ཉིད་ཀྱི་དག་པའི་བྱང་ཆུབ་
ཀྱི་སེམས་ཀྱི་སེམས་བསྐྱེད་པ་དང༌། སྦས་པའི་དོན་རང་རིག་པའི་དག་པའི་བྱང་ཆུབ་
ཀྱི་སེམས་བསྐྱེད་པའོ། །དང་པོ་ལ་བཞི་སྟེ། ཐོག་མར་བསྟན་པའི་དགོས་པ་དང་། གང་
དུ་སྟོང་པ་ཉིད་དུ་བསྒོམ་པ་དང་། སྟོང་པ་ཉིད་དང་དེ་ལ་དམིགས་པའི་ཡེ་ཤེས་ཀྱི་མཚན་
ཉིད་དང་། བསྒོམ་པར་རྗེས་སུ་བསྟན་པའོ། །ཐ་ལྟག་འདི་ལ་གསུམ་སྟེ། ཡེ་ཤེས་ཀྱི་མཚན་
ཉིད་དངོས་དང་། དེ་གཞན་གྱིས་མི་རྟོགས་པར་བསྟན་པ་དང་། རྣལ་འབྱོར་པས་ཉམས་
སུ་བླང་བའི་ཚུལ་ལོ། །དེ་ལ་གཉིས་ཏེ། ཀུན་རྫོབ་བྱང་ཆུབ་ཀྱི་སེམས་བསྒོམ་པ་དང་། དོན་
དམ་བྱང་ཆུབ་ཀྱི་སེམས་བསྒོམ་པའོ། །སྒོམས་པར་གདམས་པ་ལ་གཉིས་ཏེ། ཕན་ཡོན་
གྱི་སྒོ་ནས་དང་། མ་བསྒོམས་པའི་ཉེས་པའི་སྒོ་ནས་སོ། །རང་རིག་པའི་དག་པ་ལ་གསུམ།
སྔ་མ་དང་མཚམས་སྦྱར་བ་དང་། བསྒོམ་པའི་ཚུལ་དངོས་དང་། བསྒོམས་པ་ལས་བྱུང་
བའི་ཕན་ཡོན་ནོ། །བར་པ་ལ་གསུམ། རང་བྱིན་བརླབ་གཙོར་བསྒོམ་པ་དང་། རྫོགས་
པའི་རིམ་པ་གཉི་གའི་ཐུན་མོང་དུ་གྱུར་པ་དང་། དཀྱིལ་འཁོར་འཁོར་ལོ་གཙོ་བོར་གྱུར་
པའི་དེ་ཁོ་ན་ཉིད་དོ། །བར་པ་ལ་གསུམ། རྩ་དབུ་མའི་གནས་ལུགས་དགའ་བ་བཅུ་དྲུག་
ཞར་ལ་བསྟན་པ་དང་། གནད་ཀྱི་སྒོ་ནས་ཡི་གེས་དགག་པ་དང་། བསྒོམས་པའི་ཕན་ཡོན་
ནོ། །གསུམ་པ་དཀྱིལ་འཁོར་འཁོར་ལོའི་དེ་ཁོ་ན་ཉིད་ལ་ལྔ་སྟེ། ཆོས་ཅན་ལ་ཆོས་ཉིད་
ཀྱི་དེ་ཁོ་ཉིད་དང་། གདབ་བྱ་ལ་འདེབས་བྱེད་ཀྱི་དེ་ཁོ་ན་ཉིད་དང་། སྦྱང་གཞི་དང
སྦྱོང་བྱེད་ཀྱི་ཕན་ཚུན་རིགས་དང་རིགས་བདག་ཏུ་འགྱུར་བའི་དེ་ཁོ་ན་ཉིད་དང་། མཚོན་
བྱེད་ལ་མཚོན་བྱའི་དེ་ཁོ་ན་ཉིད་དང་། ཕྱག་རྒྱ་དང་ཡེ་ཤེས་བསྲེ་བའི་དེ་ཁོ་ན་ཉིད་དོ། །
དང་པོ་ལ་བཞི། ཆོས་ཅན་ཆོས་ཉིད་དུ་བསྒྲུབ་པ་དང་། ཆོས་ཉིད་མ་བསྒོམས་པའི་ཉེས་
- 632 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་འབུམ།
པ་དང་། བསྒོམས་པའི་ཕན་ཡོན་དང་། ཆོས་ཉིད་ཀྱི་རང་བཞིན་ནོ། །གདབ་བྱ་ལ་
འདེབས་བྱེད་ཀྱི་དེ་ཁོ་ན་ཉིད་ལ་བཞི། གདབ་བྱའི་རང་བཞིན་དང་། ཇི་ལྟར་བསྟེན་པའི་
ཚུལ་དང་། གདབ་བྱ་ལ་འདེབས་བྱེད་ཕན་ཚུན་མཚོན་པ་དང་། གདབ་བྱ་དང་འདེབས་
བྱེད་ཕན་ཚུན་རོ་གཅིག་པར་བྱ་བའོ། །གསུམ་པ་སྦྱང་གཞི་དང་སྦྱོང་བྱེད་ཕན་ཚུན་རིགས་
དང་རིགས་བདག་ཏུ་འགྱུར་བའི་དེ་ཁོ་ན་ཉིད་ལ་གསུམ་སྟེ། འབྲས་བུ་རིགས་བདག་གི་
གྲངས་བསྟན་པ་དང་། སྦྱང་གཞི་རིགས་ཀྱི་དབྱེ་བ་བསྟན་པ་དང་། དེ་དག་ཕན་ཚུན་
རིགས་དང་རིགས་བདག་ཏུ་འགྱུར་བའི་ཚུལ་ལོ། །མཚོན་བྱེད་ལ་མཚོན་བྱའི་དེ་ཁོ་ན་
ཉིད་ལ་བཞི་སྟེ། ཉམས་སྣང་བ་དང་། སྟོང་པ་ཟུང་འཇུག་ཏུ་བསྲེ་བ་དང་། རིགས་ལྔའི་
མཚན་དོན་དང་ཡེ་ཤེས་བསྲེ་བ་དང་། ཡེ་ཤེས་དང་ལྷའི་མིང་དོན་བསྲེ་བ་དང་། འབྲས་
བུ་དང་ཡེ་ཤེས་བཅོམ་ལྡན་འདས་སུ་བསྲེ་བའོ། །བསྒོམས་པ་ལས་བྱུང་བའི་ཕན་ཡོན་ལ་
ལྔ་སྟེ། སྨྲས་པ་བཟླས་པའི་དེ་ཁོ་ན་ཉིད་དང་། རྐང་པའི་རྗེས་དཀྱིལ་འཁོར་གྱི་དེ་ཁོ་ན་
ཉིད་དང་། ལག་པ་བསྒྱུར་བ་ཕྱག་རྒྱའི་དེ་ཁོ་ན་ཉིད་དང་། བསམ་པ་བསམ་གཏན་གྱི་དེ་
ཁོ་ན་ཉིད་དང་། ལྷན་ཅིག་སྐྱེས་པའི་དེ་ཁོ་ན་རྟོགས་པའི་ཚུལ་ལོ། །རབ་ཏུ་བྱེད་པ་དང་
པོའོ། །དེ་ལྟར་སེམས་བསྐྱེད་ནས། དེའི་འོག་ཏུ་འཇུག་པ་བསྟན་པ་ལ་གསུམ་སྟེ། བཤད་
པར་དམ་བཅའ་བ་དང་། དོན་དངོས་དང་། རབ་ཏུ་བྱེད་པའི་མིང་ངོ་། །དོན་དངོས་ལ་
གཉིས་ཏེ། སྤྱིའི་དོན་དུ་བཤད་པ་དང་། སྦས་པའི་དོན་གྱི་འཇུག་པ་བཤད་པའོ། །དང་
པོ་ལ་བཞི། ཚོགས་ཀྱི་ལམ་གྱིས་བསྡུས་པ་དང་། སྦྱོར་བའི་ལམ་གྱིས་བསྡུས་པ་དང་། མཐོང་
བའི་ལམ་གྱིས་བསྡུས་པ་དང་། བསྒོམ་པའི་ལམ་གྱིས་བསྡུས་པའོ། །དང་པོ་ལ་གསུམ་སྟེ།
དྲན་པ་ཉེ་བར་བཞག་པ་དང་། ཡང་དག་པར་སྤོང་བ་དང་། རྫུ་འཕྲུལ་གྱི་རྐང་པའོ། །སྦྱོར་
ལམ་ལ་གཉིས། དབང་པོ་དང་། སྟོབས་སོ། །སྦས་པའི་དོན་ལ་བཞི་སྟེ། ལམ་དང་འབྲས་
- 633 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཉ༽
བུའི་རིམ་པ་ཐམས་ཅད་རང་གི་ལུས་ཉིད་ལ་བསྡུ་བ་དང་། དེ་དག་འགྲུབ་པར་བྱེད་པའི་
རྒྱུ་རྩ་བ་ཡིན་པར་བསྟན་པ་དང་།
དེས་ན་ལུས་དང་སེམས་རྫོགས་པའི་སངས་རྒྱས་སུ་
བསྟན་པ་དང་། བྱང་ཆུབ་ཕྱོགས་ཀྱི་རང་བཞིན་ཀྱི་རྩ་ཉིད་རྒྱས་པར་བཤད་པའོ། །དེ་ལ་
གཉིས་ཏེ། རྩའི་གྲངས་བསྟན་པ་དང་། རྩ་སྤྱིའི་མཚན་ཉིད་བསྟན་པའོ། །རབ་ཏུ་བྱེད་པ་
གཉིས་པའོ། །ཐབས་དང་འབྲས་བུ་གཉི་ག་གླེང་གཞིའི་ཚིག་ལ་སྦྱར་བ་ལ་གཉིས་ཏེ། རྣལ་
འབྱོར་མའི་རྒྱུད་ཀྱི་གླེང་གཞིའི་སྒོ་ནས་འབྲས་བུའི་རྒྱུད་གཙོར་བསྟན་ཅིང་། ཐབས་ཀྱི་
རྒྱུད་ཞར་ལ་བསྟན་པ་དང་། རྣལ་འབྱོར་གྱི་རྒྱུད་ཀྱི་གླེང་གཞིའི་སྒོ་ནས་ཐབས་ཀྱི་རྒྱུད་
གཙོར་བསྟན་ཅིང་འབྲས་བུ་ཞར་ལ་བསྟན་པའོ། །དང་པོ་ལ་གཉིས་ཏེ། དོན་དངོས་དང་།
རབ་ཏུ་བྱེད་པའི་མིང་ངོ་། །དོན་དངོས་ལ་གཉིས་ཏེ། འབྲས་བུའི་རྒྱུད་བསྟན་པ་དང་། ཞར་
ལ་ཐབས་བསྟན་པའོ། །དང་པོ་ལ་གསུམ་སྟེ། མཆོད་ནས་ཞུས་པ་དང་། དེའི་ལན་དང་།
རྡོ་རྗེ་འཆང་ཆེན་པོ་ལ་འཁོར་གྱིས་བསྟོད་པའོ། །བར་པ་ལ་གཉིས་ཏེ། འབྲས་བུ་སྤྱིར་
བསྟན་པ་དང་། ཆོས་སྐུའི་མཚན་ཉིད་ཀྱི་བྱེ་བྲག་ཏུ་བཤད་པའོ། །དང་པོ་ལ་གཉིས་ཏེ།
སྟོན་པ་ཏིང་ངེ་འཛིན་ལ་བཞུགས་པ་དང་། ལན་དངོས་སོ། །དེ་ལ་གསུམ་སྟེ། འབྲས་བུ་
བཞུགས་པའི་གནས་དང་། དུས་དང་། བཞུགས་པ་པོ་སྟོན་པའི་རང་བཞིན་ནོ། །དེ་ལ་
གཉིས་ཏེ། མདོར་བསྟན་པ་དང་། རྒྱས་པར་བཤད་པའོ། །དང་པོ་ལ་གཉིས་ཏེ། སྟོན་
པའི་རང་བཞིན་དངོས་དང་། དེའི་མཛད་པའོ། །རྒྱས་པར་བཤད་པ་ལ་ཡང་གཉིས་ཏེ།
སྟོན་པའི་རང་བཞིན་དངོས་དང་། དེའི་མཛད་པའོ། །དེ་ལ་བཞི་སྟེ། འདུལ་བྱེད་མཛད་
པའི་ངོ་བོ་དང་། དེ་ཇི་ལྟར་མཛད་པའི་ཚུལ་དང་། མཛད་པའི་རང་བཞིན་རྣམ་འཕྲུལ་
དང་བཅས་པ་བྱེ་བྲག་ཏུ་བཤད་པ་དང་། དེས་གདུལ་བྱ་དེ་བཞིན་གཤེགས་པ་སོ་སོའི་
དངོས་གྲུབ་ལ་བཀོད་པའི་ཚུལ་ལོ། །ཆོས་སྐུའི་མཚན་ཉིད་བྱེ་བྲག་ཏུ་བཤད་པ་ལ་བཞི་
- 634-

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་འབུམ།
སྟེ། སྟོན་པ་ཏིང་ངེ་འཛིན་ལ་བཞུགས་པ་དང་། ངོ་བོ་ཟུང་འཇུག་གཉིས་མེད་ཀྱི་རང་བཞིན་
དུ་བཤད་པ་དང་། ཞར་ལ་དེ་ཉིད་རྣལ་འབྱོར་པའི་ཉམས་སུ་བླང་བྱར་བསྟན་པ་དང་།
ཆོས་སྐུ་སྤྲོས་པ་དང་བྲལ་ཡང་སེམས་ཅན་གྱི་དོན་མི་འགལ་བར་བསྟན་པའོ། །ཞར་ལ་
ཐབས་ཀྱི་རྒྱུད་བསྟན་པ་ལ་གཉིས་ཏེ། མཆོད་ནས་ཞུས་པ་དང་། ལན་བསྟན་པའོ། །དེ་
ལ་གསུམ་སྟེ། རང་བྱིན་བརླབ་བསྒོམ་པའི་ཚུལ་དངོས་དང་། དེ་ལ་རྩོད་པ་སྤང་བ་དང་།
དེ་ཁོ་ན་རྟོགས་བྱེད་ཀྱི་ཐབས་བླ་མ་ལ་རག་ལས་པར་བསྟན་པའོ། །གཉིས་པ་ལ་གསུམ་
སྟེ། དེ་ཁོ་ན་ཉིད་ཀྱི་རང་བཞིན་དང་། དེ་ལ་རྨོངས་པས་ལོག་པ་སྣ་ཚོགས་སུ་བརྟགས་
ཚུལ་དང་། སོ་སོར་བརྟགས་ཀྱང་དེ་ཁོ་ན་ཉིད་དུ་མར་མི་འགྱུར་བའི་ཚུལ་ལོ། །རབ་ཏུ་
བྱེད་པ་གསུམ་པའོ། །རྣལ་འབྱོར་གྱི་རྒྱུད་ཀྱི་གླེང་གཞིའི་སྒོ་ནས་ཐབས་ཀྱི་རྒྱུད་གཙོར་
བསྟན་ཅིང་འབྲས་བུའི་རྒྱུད་ཞར་ལ་བསྟན་པ་ལ་གསུམ་སྟེ། བཤད་པར་དམ་བཅའ་བ་
དང་། དོན་དངོས་དང་། རབ་ཏུ་བྱེད་པའི་མིང་ངོ་། །བར་པ་ལ་ལྔ། ཡི་གེ་ཨེའི་བཤད་
པས་འབྲས་བུ་གྲུབ་པའི་གནས་དང་། ཞར་ལ་རྐྱེན་གང་ལས་འགྲུབ་པ་བསྟན་པ་དང་།
ཡི་གེ་ཨེ་ཝཾ་གཉིས་ཀྱིས་ལུས་བཤད་པས་དངོས་གྲུབ་རང་ལས་འབྱུང་བར་བསྟན་པ་དང་།
ཨེ་ཝཾ་ལ་སོགས་པ་བཅུ་གཉིས་བཤད་པས་གང་ཞིག་གང་གི་ཚེ་འགྲུབ་པ་བསྟན་པ་དང་།
བཅོམ་ལྡན་འདས་ལ་སོགས་པ་ཡི་གེ་ཉི་ཤུ་རྩ་བརྒྱད་ཀྱིས་གང་ཞིག་འགྲུབ་པ་བསྟན་པ་
དང་། གཞུང་བསྡུ་བའི་སྒོ་ནས་ཕན་ཡོན་འདི་ཉིད་དུ་མངོན་དུ་གྱུར་པའི་ཚུལ་བསྟན་
པའོ། །ཞེས་ཉེ་རྒྱུ་ལ་སྦྱར་ཏེ་གསུངས་མོད་ཀྱི་རེ་ཞིག་བཞག་གོ །འདིར་འདི་ལྟར་རྟོགས་
པར་བྱ་སྟེ། བཤད་པར་དམ་བཅའ་བ་དང་། དོན་དངོས་དང་། རབ་ཏུ་བྱེད་པའི་མིང་
ངོ་། །བརྗོད་བྱ་རྒྱུད་གསུམ་དང་། རྗོད་བྱེད་གླེང་གཞི་དང་། འབྲས་བུའི་ཚུལ་གྱིས་གཞུང་
བསྡུ་བའོ། །དང་པོ་ལ་གསུམ། རྒྱུའི་རྒྱུད། ཐབས་ཀྱི་རྒྱུད། འབྲས་བུའི་རྒྱུད་དོ། །དང་པོ་ལ་
- 635 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཉ༽
བཞི། གནས་དང་། རང་གི་ངོ་བོ་དང་། རྟོགས་ན་འབྲས་བུ་འགྲུབ་ཚུལ་དང་། མ་རྟོགས་
ན་འཁོར་བར་འཁྱམ་ཚུལ་ལོ། །ཐབས་རྒྱུད་ལ་གསུམ། ལམ་སྟོན་པ་པོ་དང་། རིགས་དང་
རིགས་བདག་ངོ་སྤྲད་པ་དང་། ཐབས་ཁྱད་པར་ཅན་གྱིས་ཟིན་པའོ། །འབྲས་བུ་ལ་གཉིས།
འབྲས་བུ་དངོས་དང་། དེ་བླ་མ་མཆོག་ལས་རྙེད་པར་བསྟན་པའོ། །རྗོད་བྱེད་གླེང་གཞི་
བཤད་པ་ལ་གསུམ། སྤྱི་དང་། སྦས་པ་དང་། མཐར་ཐུག་གསུམ་འདྲེ་ཞིང་འབྱུང་ངོ་། །འདི་
བཞིན་བཤད་པར་བྱའོ། །
སྤྱི་དོན་གསུམ་པ་གཞུང་བསྡུས་ཏེ་བསྟན་པ་ལ་གཉིས་ཏེ། མདོར་བསྟན་པ་དང་། རྒྱས་
པར་བཤད་པའོ། །འདི་ལ་བརྒྱད་དེ། རྗོད་བྱེད་ཀྱི་ཚིག་གང་ཡིན་པ་དང་། རྗོད་བྱེད་
དོན་ཉམས་སུ་བླང་བའི་བསམ་པ་དང་། འབྲས་བུ་འགྲུབ་པའི་དུས་དང་། འབྲས་བུ་
དངོས་དང་། ཐབས་ཉམས་སུ་བླང་བ་ལ་མི་མཐུན་པའི་བསམ་པ་དགག་པ་དང་། རྟེན་
གྱི་གང་ཟག་སྨིན་བྱེད་དང་། གྲོལ་བྱེད་ཐབས་དང་རང་གི་ངོ་བོ་དང་། འབྲས་བུ་དཔེའི་
སྒོ་ནས་གསལ་བར་བྱ་བའོ། །བརྟག་པ་དང་པོའི་བསྡུས་པའི་དོན་ཏོ།། །།
བརྟག་པ་གཉིས་པ་ནས་བརྩམས་ཏེ་རྒྱས་པར་བཤད་པ་ལ་བཞི་སྟེ། ཐོག་མར་རྟེན་གྱི་
གང་ཟག་སྣོད་དུ་རུང་བར་བྱ་བའི་ཕྱིར། སྨིན་བྱེད་དབང་བསྐུར་བ་དང་། དེ་ཉམས་སུ་
བླང་བའི་གྲོལ་བྱེད་ཐབས་ཀྱི་རྒྱུད་དང་། ཐབས་ཉམས་སུ་བླངས་པ་ལས་བྱུང་བ་འབྲས་
བུའི་རྒྱུད་དང་། ཐབས་ཀྱི་རྒྱུད་ལ་བརྩད་པ་སྤང་ཞིང་ཞར་ལ་དམ་ཚིག་དང་སྡོམ་པ་བསྟན་
པའོ། །དང་པོ་ལ་གསུམ། བཤད་པར་དམ་བཅའ་བ་དང་། དོན་དངོས་དང་། རབ་ཏུ་
བྱེད་པའི་མིང་ངོ་། །དོན་དངོས་ལ་བཞི་སྟེ། བུམ་པའི་དབང་དང་། གསང་བའི་དབང་
དང་། ཤེས་རབ་ཡེ་ཤེས་ཀྱི་དབང་དང་། ཚིག་གི་དབང་རིན་པོ་ཆེ་བཞི་པའོ། །དང་པོ་
ལ་དྲུག དབང་གི་རྟེན་དཀྱིལ་འཁོར་བྱ་བའི་ཚུལ་དང་། སློབ་དཔོན་བདག་ཉིད་འཇུག་
- 636 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་འབུམ།
ཅིང་དབང་བླང་བ་དང་། དབང་གི་རིམ་པ་ངེས་པའི་འཐད་པ་དང་། སློབ་མས་སློབ་
དཔོན་ལ་མཆོད་ཅིང་གསོལ་བ་གདབ་པ་དང་། སློབ་དཔོན་གྱིས་དཀྱིལ་འཁོར་གྱི་སྒྲུབ་
མཆོད་སློབ་མས་གཞུག་པ་དང་བཅས་པ་དང་། དབང་བསྐུར་བ་དངོས་དམ་ཚིག་སྦྱིན་
པ་དང་བཅས་པའོ། །དེ་རྣམས་ཀྱི་ཐོག་མ་ལ་གསུམ་སྟེ། སའི་ཆོ་ག་དང་། བྲི་བའི་ཚུལ་
དང་། བསྒྲུབ་པ་བྱ་བའོ། །སློབ་མས་མཆོད་ཅིང་གསོལ་བ་གདབ་པ་གཉིས་ཏེ། མདོར
བསྟན་པ་དང་། རྒྱས་པར་བཤད་པའོ། །འདི་ལ་བཞི་སྟེ། དབང་གི་རྟེན་རིག་མ་དབུལ་
བ་དང་། མཆོད་པ་བྱ་བ་དང་། བསྟོད་པ་བྱ་བ་དང་། གསོལ་བ་གདབ་པའོ། །དང་པོ་ལ་
ལྔ་སྟེ། ཡོན་ཏན་གྱིས་འབྲེལ་པའི་དབང་དུ་བྱས་ཏེ་རིག་མ་མདོ